Emmaste valla lipp
Emmaste valla lipp on Hiiu maakonnas asunud Emmaste valla lipp. Lipp kinnitati 19. juunil 1996 ning see oli kasutusel kuni Emmaste valla ühendamiseni teiste Hiiumaa valdadega, mis toimus 2017. aasta sügisel. Valge-sinise lipuvälja poolitab diagonaalselt lainejoon, mis suundub vardapoolsest alanurgast lehvipoolsesse ülanurka. Lipu laiuse ja pikkuse suhe on 7:11.